# Menkib

Menkib (Ksi de Perseu / ξ Persei) és un estel de la constel·lació de Perseu. Encara que amb magnitud aparent +4,04 no és de les estrelles més brillants de la constel·lació, és notable per diversos motius.
Una de les estrelles més calentes visibles a simple vista, Menkib té una temperatura superficial de 37.500 K, molt més gran que la del Sol, amb una temperatura és de 5.780 K. Del rar tipus espectral O, no se sap amb seguretat si és una estrella gegant o supergegant. Sí que sembla clar que ha deixat de cremar hidrogen en el seu nucli i, per tant, ha abandonat la seqüència principal. La seva lluminositat en llum visible és equivalent a 13.500 sols, però quan es considera la radiació ultraviolada emesa la xifra ascendeix a 330.000 sols. La gran distància que ens separa d'ella, uns 1600 anys llum, impedeix que sigui una de les estrelles més brillants de cel. Un fort vent estel·lar, 10 milions de vegades més gran que el vent solar, fa que Menkib perdi una quantitat significativa de massa cada any: s'estima que, al nàixer, la seva massa era 40 vegades la massa solar. La seva edat és només d'uns pocs milions d'anys.
Un altre factor a destacar és que Menkib és una estrella fugitiva, és a dir, s'està movent a gran velocitat des del seu lloc de naixement, l'associació estel·lar Perseu OB2, un cúmul estel·lar en clar procés de desintegració. Aquesta acceleració va poder ser causada per una explosió d'una companya propera o per una trobada propera amb una altra estrella massiva. A més, es pensa que és la responsable d'il·luminar la nebulosa de reflexió NGC 1499.
Finalment cal assenyalar que Menkib és una binària espectroscòpica; la companya, una estrella menys massiva de la qual gens se sap, orbita cada 6,95 dies al voltant de l'estrella principal.

## Referències

* ↑ E. J. Alfaro «The Galactic O-Star Spectroscopic Survey. I. Classification system and bright northern stars in the blue-violet at R ~ 2500». The Astrophysical Journal Supplement Series, 2, 10-03-2011, pàg. 24. DOI: 10.1088/0067-0049/193/2/24.
* ↑ «The interstellar Ca II distance scale» (en anglès). Astronomy and Astrophysics, 2, 15-09-2009, pàg. 833–840. DOI: 10.1051/0004-6361/20079144.
* ↑ «UBV photometry of stars whose positions are accurately known. VII». Astronomy and Astrophysics, 1993, pàg. 591–592.
* 1 2 Almudena Alonso Herrero «Stellar and wind parameters of Galactic O-stars. The influence of line-blocking/blanketing» (en anglès). Astronomy and Astrophysics, 1, 2-2004, pàg. 349–376. DOI: 10.1051/0004-6361:20034594.
* 1 2 3 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Almudena Alonso Herrero «The IACOB project. I. Rotational velocities in northern Galactic O- and early B-type stars revisited. The impact of other sources of line-broadening» (en anglès). Astronomy and Astrophysics, 2-2014, pàg. 135–135. DOI: 10.1051/0004-6361/201322758.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ Ksi Persei (SIMBAD)
* ↑ Menkib/Menkib (Stars, Jim Kaler)
* ↑ «Xi Persei (Alcyone)». Arxivat de l'original el 2013-01-15. [Consulta: 26 desembre 2019].